Folketing
2003-11-27

Det er jo også derfor, det er vigtigt, at der har været en forudgående bred debat både om den betænkning, det her hviler på, og i øvrigt i forbindelse med den høringsrunde, der har været i forbindelse med lovforslaget. Nu skal vi ikke i gang med udvalgsarbejdet, men jeg synes, det forekommer at være meget fornuftigt med en teknisk gennemgang. Så var der endelig spørgsmålet om samtykke og forskning, hvor der blev spurgt, om det ikke er rigtigt, at der er en række situationer, hvor der netop ikke er brug for et samtykke i den lovgivning, der regulerer det videnskabsetiske komitésystem? Det er rigtigt, men det var heller ikke det, jeg sagde.